Court Issues Summons To Actress Rambha in dowry harassment case
వరకట్నం కేసులో రంభకు సమన్లు
సినీ నటి రంభకు వెంటనే న్యాయస్థానానికి హాజరు కావాలంటూ నోటీసులు అందించారు పోలీసులు.
TNN | Updated:
Jan 12, 2017, 10:58AM IST
సినీ నటి రంభకు వెంటనే న్యాయస్థానానికి హాజరు కావాలంటూ నోటీసులు అందించారు పోలీసులు. రంభ అన్న శ్రీనివాసరావు వివాహం హైదరాబాద్ కు చెందిన పల్లవితో జరిగింది. 2014 వరకు వారి కాపురం బాగానే ఉంది. ఆ తరువాత అత్తింటి వారు వేధిస్తున్నారంటూ పల్లవి అత్తామామలపైనా, భర్త పైనా, ఆడపడుచు అయిన రంభ పైనా నాంపల్లిలోని మూడో చీఫ్ మెట్రోపాలిటన్ కోర్టులో పిటిషన్ దాఖలు చేశారు. కోర్టు ఆదేశాల మేరకు బంజారాహిల్స్ పోలీసులు కేసు నమోదు చేశారు. ఆరోపణలు ఎదుర్కొంటున్న అందరికీ ఇంతకుముందే సమన్లు అందజేశారు. వారు కోర్టుకు హాజరయ్యారు కూడా. అయితే రంభ మొన్నటి వరకు కెనడాలో నివసించడంతో సమన్లు అందజేయలేకపోయారు పోలీసులు. కాగా కొన్ని నెలల క్రితం రంభ ఇండియా వచ్చేశారు. ఓ టీవీ షోకు జడ్జిగా ఉన్నారు. ఆ కార్యక్రమం షూటింగ్ కోసం హైదరాబాద్ కు చెందిన రంభకు పోలీసులు సమన్లు అందజేశారు. వెంటనే న్యాయస్థానానికి హాజరవ్వాలని తెలిపారు.
రంభ వ్యక్తిగత జీవితం కూడా ఒడిదొడుకుల్లో ఉంది. భర్త ఇంద్రన్ తో ఆమెకు సరిపడడం లేదు. కెనడాలో ఫ్యామిలీ కోర్టుకు కూడా వెళ్లారు రంభ, ఇంద్రన్ లు. కాగా ఇండియా వచ్చిన రంభ తనకు పిల్లల బాధ్యత అప్పగించాలని, నెలకు మెయింటెనెన్స్ అందివ్వాలని కోరుతూ చెన్నైలో పిటిషన్ వేసింది.